Peräsuolen magneettitutkimus

Peräsuolen magneettikuvauksessa (rectumin MRI) tutkitaan peräsuolta magneettitutkimuslaitteella. Röntgensäteilyä, jodivarjoainetta tai tehosteainetta ei käytetä.

Ajan varaaminen ja yhteystiedot

Tutkimus varataan Oberonilta virka-ajalle:

|  |  |  |  |
| --- | --- | --- | --- |
| **OBERON** | **RESURSSI** | **TUTKIMUSPAIKKA** | **HUOMIOITAVAA** |
| Z3375 G-Kuvantaminen | RMR3T | G-talo, R-kerros |  |
|  | VIDA3T | G-talo, R-kerros |  |
|  | RMRI7 | G-talo, R-kerros |   |
| Z3376 B-Kuvantaminen | B0 T70 | B-kuvantaminen, B1 0-kerros | Ilmoittautuminen B03 |
| Z3376 B-Kuvantaminen | B0 T71 | B-kuvantaminen, B1 0-kerros | Ilmoittautuminen B03  |

Katso ohje: [Magneettikuvausaikojen varaaminen](https://intra.oysnet.ppshp.fi/dokumentit/_layouts/15/WopiFrame2.aspx?sourcedoc=%7b7d786ab5-5aaf-4330-8dd6-042ce10ddf43%7d&action=default).

Tiedustelut: ma-to klo 7.30–15.30 pe 7.30-15 puh.08-3152113, 040-5811728

Indikaatiot/kontraindikaatiot ja riskit

Indikaatiot: Peräsuolen kasvaimen paikallislevinneisyyden selvittely ja hoitovasteen seuranta.

Kontraindikaatiot: Potilaassa olevat ei-magneettiyhteensopivat vierasesineet. Katso [ohje](https://julkaisu.oysnet.ppshp.fi/_layouts/15/DocIdRedir.aspx?ID=PPSHP-1249379545-4769).

Riskit: Allergisen reaktion riski: Buscopan (vaikuttava aine: hyoskiinibutyylibromidi).

Potilaassa olevan tuntemattoman vierasesineen aiheuttama haitta.

Magneettikuvaus saattaa nostaa kehon lämpötilaa enimmillään noin 1oC . Jos potilaalla on kuumetta yli 38 oC, kuumetta yritetään alentaa lääkityksellä. Jos kuume ei laske, radiologi ja lähettävä lääkäri päättävät tutkimuksesta tapauskohtaisesti.

Esivalmistelut

Suolen tyhjennys kotona Toilax yhdistelmäpakkauksella, jossa on 4 enterotablettia ja 1 pienoisperäsuspensio. Tabletit otetaan edellisenä päivänä, aamulla 2 ja illalla toiset 2 kylmän nesteen kanssa. Pienoisperäruiske laitetaan noin 3-4 tuntia ennen tutkimusta. Jos tutkimusaika on heti aamusta tai potilas tulee kaukaa, peräruiskeen voi laittaa sairaalassa noin tunti ennen tutkimusaikaa. Peräsuolta ei tarvitse tyhjentää, jos potilaalla on pysyvä avanne. Konsultoi tarvittaessa kirurgia tai radiologia.

Magneettikuvausta ja peräsuolikasvaimen biopsiaa ei saa suunnitella samalle päivälle. Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

Tutkimuksen kulku

Tutkittava pukeutuu sairaalavaatteisiin ja tyhjentää rakon ennen tutkimusta. Laskimoon laitetaan iv-kanyyli. Peräsuoli täytetään geeliseoksella (Resource ThickenUp –vesiseos 200–300 ml).

Tutkimuksen ajan potilas makaa kuvauspöydällä selällään, jalat edellä molemmista päistään avoimessa tunnelissa Ø 70 cm. Tutkittava kohta on keskellä tunnelia.

Kuvauslaite aiheuttaa voimakasta ääntä (noin 80–100 dB), joten potilaalle laitetaan kuulosuojaimet.

Tutkimus kestää yleensä 30–60 min.

Tutkimuksen alussa injisoidaan Buscopan iv-kanyylin kautta.

Jälkihoito ja seuranta

Varsinaista jälkihoitoa ei tarvita. Tutkittava saa syödä normaalisti.

**Vastausten kuulemisen lääkäriaikaa ei mielellään kuvauspäivälle (poikkeuksena pitkänmatkalaiset). Vastaanottoaika merkitään NeaRis-pyyntöön.**